„SALÁTA”
 Zöld tippek zöldülő iskoláknak

2005. január

1. Környezeti nevelés az erdőben - akkreditált továbbképzés

Az Öko-Fórum Alapítvány és az Országos Erdészeti Egyesület 2005. évben ismét indítja a 60 órás, akkreditált továbbképzését pedagógusok (óvónők, tanítók, tanárok), erdészek, szabadidő szervezők részére.

A továbbképzés célja:

•Az erdei programok vezetőinek, erdészeknek, pedagógusoknak, szabadidő szervezőknek és ifjúsági vezetőknek olyan szakmai és módszertani ismeretekhez - speciális erdőpedagógia, módszertangyakorlat - juttatása, amelyek birtokában képesek lesznek az erdőben folytatható nevelőmunkára.

•A résztvevők környezetkultúrájának alakítása, valamint felismertetni és megismertetni velük az erdő, mint környezeti nevelési helyszín által biztosított tapasztalatszerzési, ismeretszerzési, valamint játéklehetőségeket.

•Megismertetni a résztvevőket az erdővel, mint sokfunkciós életközösséggel, feltárva annak természeti és társadalmi értékeit, valamint helyét és szerepét a környezeti nevelésben életkoronként differenciálva.

•Tudatosítani azokat a kapcsolódási pontokat, amelyek a pedagógusok és a területen dolgozó erdészek között kialakíthatók.

•Az így felkészített vezetőket képessé tenni:
Erdei programok szervezésére és vezetésére; a vonatkozó nevelési-oktatási dokumentumokban az erdő sokoldalú szerepének tudatosítására; tudatosítani az erdő jelentőségét, sokrétű funkcióját tanítványaikban; az erdő szeretetére, védelmére nevelni.

A továbbképzés időtartama:

2x3 nap 2005 tavaszán és őszén. A továbbképzés végén a résztvevők írásbeli vizsgát tesznek és dolgozatot készítenek. Sikeres befejezés végén a hallgatók tanúsítványt kapnak.

Helyszín: Sopron 

Időpontok:	 
2005. április 28-május 1. (csütörtök 16.00 - vasárnap 10.00) 
2005. szeptember 22-25. (csütörtök 16.00 - vasárnap 10.00)

A továbbképzés részvételi díja 68.000 Ft. A részvételi díj magában foglalja a teljes ellátás költségét (szállás, étkezés) és az oktatási segédanyagokat, könyveket.
A továbbképzésre folyamatosan, legkésőbb 2005. február 28-ig lehet jelentkezni az Öko-Fórum Alapítványnál. Cím: 1438 Budapest, Pf. 507. További felvilágosítás ugyanott, tel: 06-1-343-4800/154.

2. Gyógynövénykert az óvodában és iskolában - akkreditált pedagógus továbbképzés

Az Öko-Fórum Alapítvány 2005. évben ismét indítja a 60 órás, akkreditált továbbképzést óvodapedagógusok, tanítók, tanárok, konduktorok, kollégiumi nevelők, szabadidő szervezők, gyakorlóiskolai, óvodai szakvezetők részére.
A továbbképzés célja a korszerű egészségszemlélet alakítása, amelynek az alapja a széleskörű környezeti ismeretekre épülő ökológiai gondolkodás és szemlélet kialakítása. Olyan gondolkodás- és szemléletmód formálása, amelynek birtokában a résztvevők képessé válnak: 

- az egészség fogalmának korszerű értelmezésére
- a környezet egészségre gyakorolt hatásának elemzésére
- helyi lehetőségeik, pedagógiai törekvéseik egészségközpontú értelmezésére
- a gyógynövények egészségvédő, prevenciós szerepének tudatosítására
- a gyógynövények termesztésére az óvodai iskolakertekben
- a gyógynövények felhasználására a mindennapokban
A továbbképzés időtartama:óra (30 óra elmélet, 30 óra terepgyakorlat)

Időpontja:	 2005. március 5, március 12, március 19, május 28,  június 4 és június 11.
Az elméleti előadások helye: Almáskert Óvoda, 1033  Budapest, Szérűskert u. 37.
Terepgyakorlatok színhelyei: Budai hegység; Óvoda- és Iskolakert, Budapest XX., illetve XIV. kerületeiben; Sóskút-biokert
Atovábbképzés részvételi díja: 35.000 Ft

3. Pályázati felhívás

Kiíró: Pro Renovanda Cultura Hungariae Alapítvány
Pályázat címe: Környezetkultúra 
Célja: iskolai korosztályok komplex környezetszemléletének fejlesztése, a folyamatot megalapozó feltételek kialakításának támogatása. 
Pályázni lehet: a fenntartható fejlődés témakörébe illeszthető, annak főleg helyi megvalósítását támogató javaslatok és oktatási programok kidolgozásával. 
Pályázhatnak: a középfokú és felsőoktatási intézmények hallgatói és oktatói egyénileg és kollektíven. 
Az egy pályázattal elnyerhető támogatás összege: 50 000-200 000 Ft. 
Kiadási (nyomdai) költségeket, valamint technikai fejlesztéseket a szakkuratóriumnak nem áll módjában támogatni. 
A pályázat benyújtásának határideje: 2005. március 1. 
A pályázat részletes leírása: http://www.pafi.hu/kiirok/prorenov.htm

4. Matrica a „szemétposta” ellen

A győri Reflex egyesület nagy sikerű „Szemétposta – avagy mit tehetünk a postaládánk és személyes adataink védelmében” című kiadványa után most egy „STOP Reklám” feliratú matricával rukkolt elő, melyet postaládájára ragaszthat az, aki nem szeretne kéretlen reklámanyagokat és szórólapokat kapni. Ingyenes kiadvány és matrica igényelhető: Humusz 1111 Budapest Saru u. 11. (bea@humusz.hubea@humusz.hu, vagy Reflex 9024 Győr Bartók B. út 7. (reflex@c3.hu) 
További információ: http://www.reflex.gyor.hu/index.php?fm=8&id=2964 

5. Tájsebészet 2005 – pályázati kiírás

A Hulladék Munkaszövetség a 2004/2005-ös tanév második félévében ismét kiírja pályázatát az illegális hulladéklerakók felderítéséért és felszámolásáért. A pályázat négy szakaszból áll:

1. Az illegális szemétlerakók térképezése
Kitöltött adatlapokat, pontos térképeket, képes, rajzos állapotfelmérést várunk a település környékén található illegális hulladéklerakókról. Azt kérjük a pályázóktól, hogy próbálják minél pontosabban megbecsülni, hogy hol, mennyi és milyen típusú hulladék van. Kérjük, hogy a pályázati csomagban található adatlapokat pontosan töltsék ki, hiszen ezekből az adatokból a világhálón is hozzáférhető adatbázist szeretnénk építeni. Akinek van lehetősége, használjon GPS-készüléket, és az adatlapokon tüntessen fel a koordinátákat is!

2. Figyelemfelkeltés, tervezés, szervezés
Várjuk a figyelemfelkeltő cikkeket, plakátokat, felhívásokat, amelyeket a csoportok közzétettek. Írják meg, hogyan szervezik meg a lerakók felszámolását. A pályázatok értékelése szempontjából az lesz a döntő, hogy miként hívják fel az emberek figyelmét a szemétlerakók problémájára, hogy milyen sikerrel tudják mozgósítani a helyi társadalmat, hogyan képesek bevonni a hivatalos szerveket. Konkrét akcióterveket is várunk, időpontokkal, helyszínekkel. Kérjük, hogy a helyi eseményekről értesítsék a régióközpontot is, hogy lehetőség szerint minél több helyszínen ott lehessenek!

3. Az illegális hulladéklerakók felszámolása
A takarításról és az eredményéről is minél látványosabb dokumentációt várunk. A pályázók térjenek ki arra, hogy hányan dolgoztak a szebb környezetért, hogy hogyan sikerült bevonni a helyi társadalmat. Mellékeljenek mindent, ami az elvégzett munkát dokumentálja. A beérkezett dokumentációkból a HuMuSz Házban nyilvános kiállítást állítunk össze a sajtó, a támogatók és a nagyközönség számára, ezért kérjük minden jelentkezőtől, hogy minél színesebb, látványosabb, „kiállításra való” anyagot állítson össze! Kérjük, hogy a takarítási akciókról, lerakó felszámolásokról értesítsék a régióközpontot is, hogy lehetőség szerint minél több helyszínen ott lehessenek!

4. A rend megőrzése
Becsüljék meg, hogy mennyi szemét maradt még, és írják meg, hogy mivel próbálják megakadályozni, hogy a szeméthegyek újra felbukkanjanak! Írják meg, hogy egy felszámolt lerakó helyén hogyan próbálják megőrizni a rendet! Milyen garanciákat találtak ki arra, hogy ne termelődjön újra a lerakó?

A pályázók köre: Pályázhatnak társadalmi szervezetek és iskolai öntevékeny csoportok. 

FONTOS: Nem azt várjuk a jelentkező csoportoktól, hogy összeszedjék mások szemetét, hanem hogy felmérő és szervező munkájukkal hívják fel a figyelmet a szemétgondokra és mozgósítsák a helyi társadalom minden rétegét a probléma felszámolása érdekében!

Jelentkezés: A pályázatra jelentkezni a területileg illetékes régióközpontnál lehet. A régióközpont ezt követően eljuttatja a jelentkezők számára a pályázati csomagot, amely tartalmazza a feladatlistát, módszertani segédanyagot, adatlapokat, plakátokat, matricákat, szóróanyagokat. Ugyancsak a régióközponthoz kell beküldeni minden, a pályázattal kapcsolatos dokumentumot is. 

A program végrehajtása
A helyi csoportok által beküldött adatokból adatbázist szerkesztünk, amely az Interneten is böngészhető lesz. A segédanyag és az adatlapok hozzáférhetőek a megyében illetékes régióközpontokban és az Internetről is le lehet tölteni. A regionális szervezők a munka minden fázisában adnak szakmai tanácsokat, segítenek a hivatalos szervekkel való kapcsolatteremtésben, igény szerint elmennek az egyes helyszínekre, részt vesznek a helyi sajtótájékoztatókon, stb. Minél több pályázót szeretnének felkeresni a 2. és 3. fázisban (a szervezés alatt és a szemétlerakók konkrét felszámolásakor).

A pályaműveket régióközpontoknak kell beküldeni.
Végső határidő: . május 13.

Értékelés: A pályázat nyertesei azok a közösségek lesznek, amelyek a legszélesebb társadalmi összefogást alakítják ki az illegális lerakók felszámolása érdekében, és ahol a pályázók a program mindhárom fázisához látványos illusztrációt és gazdag médiadokumentációt csatolnak. Anyagi források hiányában nem lehet elvárás, hogy a csoportok minden illegális lerakót felszámoljanak. Elsődleges célunk, hogy felhívjuk az emberek és a döntéshozók figyelmét a szemétgondokra és a lehetséges megoldásokra. Az értékelést első körben a régióközpontok, második körben állami szervek és társadalmi szervezetek által delegált kuratórium fogja végezni.

Eredményhirdetés: . június 6-én, a Környezetvédelmi Világnapon
A legjobb pályaművekből kiállítást rendezünk a HuMuSz Házban.

Díjak: Az országos zsűri által értékelt pályamunkákat beküldő csoportok digitális fényképezőgépeket, GPS-eszközöket, KukaBúvár előfizetést, kiadványokat, és hulladékos oktatócsomagokat kapnak. A pályázat országos győztesei számára a Hulladék Munkaszövetség és az Öko-Pack Kht. közötti együttműködési megállapodás keretében a településen lévő illegális hulladéklerakók minél teljesebb körű felszámolását biztosítjuk!

Tájsebészet régióközpontok

	Megye	Központ	Szervezet	
1	Borsod-Abaúj-Zemplén	Miskolc, 3525, Kossuth u. 13, 06-46-508-701	Zöld Akció Egyesület	
2	Szabolcs-Szatmár-Bereg
Hajdú-Bihar	Nyíregyháza, 4400, Szabolcs u. 6., 
06-42-423-818	E-Misszió Egyesület	
3	Békés, Csongrád, Bács-Kiskun, Jász-Nagykun-Szolnok megye déli része	Túrkeve, 5420, Kenyérmezei út 2/D, 
06-56-361-505	Nimfea Egyesület	
4	Heves, Szolnok megye északi része (Jászberényi kistérség)	Hatvan, 3000, Hatvany Irén u. 6., 06-37-340-516	Hatvani Környezetvédő Egyesület	
5	Budapest, Pest	Budapest, 1111, Saru u. 11., 06-1-386-26-48	HuMuSz központi iroda	
6	Győr-Moson-Sopron, Vas, Zala, Komárom-Esztergom	Régióközpont:Győr, 9024, Bartók B. u. 7., 06-96-316-192; 
Alközpontok: 
Osstfyasszonyfa, Kossuth u. 30., 06-95-394-003; 
Esztergom, 2500, Bajcsy-Zsilinszky út 4., 06-33-400-150	Reflex Egyesület (Győr); 
Vasvirág Oktatóközpont (Ostffyasszonyfa); 
Esztergomi Környezetkultúra Egyesület (Esztergom)	
7	Nógrád	Balassagyarmat, 2660, Rákóczi fejedelem út 12., 06-35-300-217	Ipoly Unió	
8	Baranya, Somogy	Pécs, 7621, Munkácsy út 9., 72-515-780	Pécsi Zöld Kör	
9	Fejér, Veszprém,                         Tolna	Székesfehérvár, 8000, Székesfehérvár, Petőfi S. út 5., 06-22-503-428	Gaja Egyesület	

A „Saláta” ingyenes pedagógusi hirlevél. Amennyiben kapni szretné, kérjük, rendelje meg.                          (Humusz 1111 Budapest Saru u. 11. vagy bea@humusz.hu)